Zeno Hastenteufel

**Zeno Hastenteufel** (1946–2025) var en brasiliansk prelat og katolsk biskop av Novo Hamburgo.

## Liv og virke
### Bakgrunn
Zeno Hastenteufel kom fra en immigrantfamilie av tysk bakgrunn. Besteforeldrene hans kom fra Hunsrück og Saarland. Han gikk på *Cônego Alfredo Caspary barneskole* i Linha Francesa Alta og fra 1960 til 1966 på *São José* småseminar i Gravataí. Deretter studerte han filosofi ved Det filosofiske fakultet i Viamão (1967–1968 og 1971–1972) og katolsk teologi ved Det pavelige katolske universitet i Rio Grande do Sul (PUCRS) i Porto Alegre (1969–1972). Han fullførte et pastoralt praksisopphold i menigheten *Santa Ana* i Gravataí.

### Prest
Den 8. juli 1972 ble Hastenteufel presteviet for erkebispedømmet Porto Alegre.

Hastenteufel virket opprinnelig som prest i menighetene *Nossa Senhora da Conceição* i Sapucaia do Sul (1972–1973) og *São Pedro* i Porto Alegre (1973–1975) før han ble pastor i *Santo Antônio Pão dos Pobres* i Porto Alegre. I tillegg til arbeidet i menighetstjenesten, underviste han ved Det pavelige katolske universitet i Rio Grande do Sul i Porto Alegre fra 1973 til 1981. I 1973 grunnla han *Curso de Liderança Juvenil* (CLJ) i Porto Alegre og ble dens åndelige leder. I 1981 ble Zeno Hastenteufel sendt til Roma for videre studier, hvor han tok doktorgrad i kirkehistorie fra Det pavelige universitet Gregoriana i 1985 med avhandlingen *Dom Felcicano na igreja do Rio Grande do Sul* («Dom Felcicano i kirken i Rio Grande do Sul»).[3] Fra 1983 til 1985 jobbet han som student i Roma sammen med Odilo Pedro Scherer og Jacinto Bergmann, og tjenestegjorde midlertidig som ferievikar i en menighet i Bad Vilbel i Vest-Tyskland.

Etter at han kom tilbake til hjemlandet, ble Hastenteufel professor i kirkehistorie ved Fet pavelige katolske universitet i Rio Grande do Sul, og i 1987 også ved seminaret i Viamão. Zeno Hastenteufel var også direktør for det teologiske institutt ved *Pontifícia Universidade Católica do Rio Grande do Sul* fra 1988 til 1995 og direktør for magasinseriene *Mundo Jovem*, *Novo Milênio* og *Versão Semanal*. I tillegg var han fra 1992 til 1996 president for den teologiske kommisjon i *Conselho Nacional de Igrejas Cristãs (Conic)*, og fra 1984 til 1995 var han ansvarlig for universitetssjelesorgen ved Det pavelige katolske universitet i Rio Grande do Sul. I tillegg til sitt akademiske arbeid, tjente Hastenteufel også som sokneprest i *Sagrada Família* menighet (1984–1986) og senere i menighetene *São Vicente Mártir* (1987–1995) og *São Sebastião* i Porto Alegre (1996–2001).

### Biskop av Frederico Westphalen
Pave Johannes Paul II utnevnte ham til biskop av Frederico Westphalen den 12. desember 2001. Erkebiskopen av Porto Alegre, Dadeus Grings, bispeviet ham den 8. mars 2002 i katedralen *Nossa Senhora Madre de Deus* i Porto Alegre. Medkonsekratorer var Bruno Maldaner, biskop emeritus av Frederico Westphalen, og Eduardo Benes de Sales Rodrigues, biskop av Lorena. Innsettelsen i Frederico Westphalen bispedømme fant sted den 17. mars 2002. 

Dom Zeno oppmuntret til spredning av hengivenhet til martyrene, og dermed gjorde han dem bedre kjent og fremskyndet slutten på lokale martyrprosesset. Dom Zeno, sammen med sitt presteskap, tok deres navn og historier til Rio Grande do Sul, Brasil og til og med Europa. Martyrene Manuel Gomez Gonzalez og Adílio Daronch ble saligkåret i oktober 2007.

Under hans ledelse ble *Santo Antônio*-katedralen i Frederico Westphalen renovert.

### Biskop av Novo Hamburgo
Pave Benedikt XVI utnevnte ham til biskop av Novo Hamburgo den 28. mars 2007. Innsettelsen fant sted den 29. april samme år. Fra 2007 til 2011 var Zeno Hastenteufel også ansvarlig for familiesjeleomsorg i *Sul 3-regionen* i Den brasilianske bispekonferanse. Han ble deretter president i Sul 3-regionen.

Den 19. januar 2022 innvilget pave Frans biskop Zeno Hastenteufels aldersbetingede avskjedssøknad.

Biskop Zeno Hastenteufel døde morgenen den 30. april 2025, i en alder av 78 år, som følge av en operasjon der en svulst måtte fjernes kirurgisk.

## Verker
# *Crisma a grande opção* (1978)
# *DoFeliciano na Igreja do Rio Grande do Sul* (1987)
# *História da Igreja para debate* (1989)
# *O Credo e os Sacramentos* (1994)
# *Infância e Adolescência da Igreja* (1993)
# *O Catecismo ao alcance de todos* (2001)
# *História da Igreja Antiga e Medieval I* (2001)
# *História da Igreja Nova II* (2001)
# *História da Igreja no Brasil e no Rio grande do Sul* (2007)

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Erkebiskop Leopoldo Duarte e Silva (1867–1938) *1904
* Erkebiskop Paulo de Tarso Campos (1885–1970) *1935
* Biskop Tomás Vaquero (1914–1992) *1963
* Erkebiskop Dadeus Grings (1936– ) *1991
* Biskop *Zeno Hastenteufel* (1946–2025) *2002

## Referanser